ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 26 august 2021**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia nr.317/2021.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana – director – Direcția economică, Crăciunescu Diana Mihaela – Director executiv – direcția de asistență socială.

Şedinţa este deschisă de doamna consilier local Cocuța – Piticari Cristina, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 16 consilieri locali, lipsesc motivat consilierii locali Flutur Florica și Paziuc Lucian Constantin și nemotivat domnul consilier local Robciuc Silviu Florin, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

Dl. primar prezintă ordinea de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 04.08.2021.

2.Proiect de hotărâre numărul 106/10.08.2021 cu privire la aprobarea delegării gestiunii Serviciului de administrare a domeniului schiabil ,,Rarău” – Câmpulung Moldovenesc”.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția tehnică și urbanism, Direcția economică, Compartiment juridic și Compartiment licitații și achiziții publice.

3.Proiect de hotărâre numărul 107/10.08.2021 privind aprobarea contului de execuție al bugetului general al municipiului Câmpulung Moldovenesc pe trimestrul II 2021.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică.

4.Proiect de hotărâre numărul 108/10.08.2021 privind aprobarea acordului de colaborare între Municipiului Câmpulung Moldovenesc şi Întreprinderea individuală „Molocea O. V. Florin”, învederea amenajării unui patinoar pe terenul de sport situate în Câmpulung Moldovenesc strada 22 Decembrie f.n., proprietatea publică a municipiului Câmpulung Moldovenesc.

Inițiator: Primarul municipiului.

Avizcomisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

5.Proiect de hotărâre numărul 109/10.08.2021 privind aprobarea Regulamentului de organizare și funcționare al Clubului Sportiv Municipal ,,Rarăul” Câmpulung Moldovenesc.

Inițiator: Primarul municipiului.

Aviz comisii: Comisia învățământ și Comisia juridică.

Raport de specialitate: Direcția economică, Club Sportiv Municipal ,,Rarăul” și Compartiment juridic.

6.Proiect de hotărâre numărul 110/10.08.2021 privind transformarea unor funcții publice vacante din cadrul aparatului de specialitate al primarului municipiului Câmpulung Moldovenesc.

Inițiator: Primarul municipiului.

Avizcomisii: Comisia economică.

Raport de specialitate: Compartiment resurse umane, Direcția economică și Compartiment juridic.

7.Proiect de hotărâre numărul 111/10.08.2021 pentru închirierea prin licitați epublică a unor loturi de teren proprietatea publică a municipiului Câmpulung Moldovenesc pentru amplasarea unor echipamente de tip easybox.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

8.Proiect de hotărâre numărul 112/10.08.2021 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2021.

Inițiator: Primarul municipiului.

Aviz comisii: Comisia economică.

Raport de specialitate: Direcția economică.

9.Proiect de hotărâre numărul 113/10.08.2021 pentru aprobarea actualizării Regulamentului serviciului de salubrizare din municipiul Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Compartiment juridic și Poliția locală – Compartiment mediu.

10.Proiect de hotărâre numărul 114/10.08.2021 pentru aprobarea delegării gestiunii serviciului de salubrizare al municipiului Câmpulung Moldovenesc.

Inițiator: Primarul municipiului.

Avizcomisii: Comisia economică și Comisia juridică.

Raport de specialitate: Direcția Poliția locală, Direcția tehnică și urbanism, Direcția economică și Compartiment juridic.

11.Adresa Instituției Prefectului - Județul Suceava nr. 10691/10/3, însoțită de punctul de vedere al Compartimentului juridic, înregistrat la nr. 22833 din 09.08.2021.

12.Adresa Autorității Naționale de Management al Calității în Sănătate nr. 2642/ANMCS/10.08.2021, înregistrată la nr. 23768 din 18.08.2021.

13.Adresa Spitalului de Psihiatrie Câmpulung Moldovenesc nr. 1965 din 11.08.2021, înregistrată la nr. 11CL din 11.08.2021.

14.Situație lunară privind activitățile realizate de persoanele beneficiare de ajutor social, conform planului de acțiuni în luna iulie 2021, înregistrată la nr. 23575 din 16.08.2021.

15.Diverse.

Doamna preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu două proiecte de hotărâre care au caracter de urgență:

1.Proiect de hotărâre numărul 115/24.08.2021 privind aprobarea majorării bugetului local, a virărilor de credite bugetare și a influențelor la lista de investitii a bugetului local pe anul 2021 și aprobarea majorării bugetului, virări credite bugetare și a influențelor la lista de investiții a bugetului instituțiilor publice și activitățălor finanțate integral sau parțial din venituri proprii pe anul 2021.

Inițiator: Primarul municipiului.

 Aviz comisii: Comisia economică.

 Raport de specialitate: Direcția economică.

2.Proiect de hotărâre numărul 116/24.08.2021 pentru modificarea Hotărârii Consiliului Local al municipiului Campulung Moldovenesc nr. 101 din 23 octombrie 2020 privind aprobarea proiectului “Îmbunătățirea serviciilor sociale, recreative și a spațiilor publice urbane în Municipiul Câmpulung Moldovenesc” a documentațiilor și a indicatorilor tehnico-economici pentru obiectivele acestuia, în vederea finanțării încadrul Programului Operațional Regional (P.O.R.) 2014 – 2020.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism și Direcția economică.

Dna. secretar – confirm legalitatea și urgența suplimentării ordinii de zi.

Se supune la vot suplimentarea ordinii de zi. Se votează cu 16 voturi ,,pentru”.

Dna. președinte de ședință – propune retragerea de pe ordinea de zi a proiectelor de hotarâre de la punctul numărul 9 și numărul 10.

Dl. primar – nu retrag nici un proiect de pe ordinea de zi, am respectat toate procedurile legale de întocmire a acestor documentații.

Se supune la vot ordinea de zi pe ansamblu. Se votează cu 14 voturi ,,pentru”, 2 voturi ,,împotrivă”(dnii. consilieri locali Cocuța-Piticari și Sologiuc).

Dna. secretar – vă reamintesc că aveți obligația legală ca la începutul ședinței să declarați dacă există vreun posibil conflict de interese ori posibile incompatibilități cu privire la proiectele de hotărâre aflate pe ordinea de zi.

Domnul consilier local Macovei Virgil anunță că nu va participa la dezbateri și la vot la punctul 7 de pe ordinea de zi.

Domnul consilier local Ifime Alin Costel anunță că nu va participa la dezbateri și la vot la punctul 8 de pe ordinea de zi.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 04.08.2021).**

Nu sunt obiecţii.

Se supune la vot. Se votează cu 16 voturi „pentru”.

**Se trece la punctul 2 de pe ordinea de zi (Proiect de hotărâre numărul 106/10.08.2021 cu privire la aprobarea delegării gestiunii Serviciului de administrare a domeniului schiabil ,,Rarău” – Câmpulung Moldovenesc”).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice, raportul de specialitate al Compartimentului juridic și raportul de specialitate al Compartimentului licitații .

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Discuții/propuneri

Dna. secretar general – la acest proiect de hotărâre avem un amendament formulat de domnul primar în calitate de inițiator. Dă citire amendamentului.

Dl. primar – anunță faptul că în sala de ședință se află domnul Aldescu Cristian reprezentantul firmei care a întocmit întreaga documentație de atribuire a contractului de delegare a gestiunii serviciului de administrare a domeniului schiabil Rarăul – Câmpulung Moldovenesc.

Dl. consilier local Boicu Bogdan – referitor la termenul de 5 ani de zile, am înțeles că legislația europeană nu permite un termen mai lung.

Dl. Aldescu – face precizări privind acest aspect.

Dl. consilier local Boicu Bogdan – termenul redus cere investiții semnificative din partea operatorului, dar trebuie să ne supunem legislației. E unul dintre proiectele importate aduse în discuție astăzi pe ordinea de zi și în general, pentru că domeniul schiabil Rarău este unul din obiectivele care aduce plus - valoare pentru comunitatea noastră. Ne-am uitat, am citit cu atenție, am văzut redevența propusă de dvs. precum și partea dinamică, mobilă ca să spunem așa, este un plus față de acum 3 ani pentru că am venit cu un istoric economic de această dată și avem cu ce să atragem potențialii operatori, dar pentru noi, pentru autoritatea locală, eu zic că va trebui să fim foarte atenți cu această investiție și să redirecționăm în continuare fonduri pentru a face acele investiții pe care nu le putem cere altfel operatorului. Nu vom ajunge niciodată să dezvoltăm acea zonă pentru a fi o atracție și pe timpul verii dacă nu vom continua cu investițiile. Din punct de vedere a activității principale, a pârtiei de schi, trebuie să fim atenți pentru că se deschid pârtii de schi la gura Humorului, Borșa, Neamț - Ceahlău, deci va trebui să ne dezvoltăm pentru a fi în continuare atractivi și competitivi. Sunt mai multe probleme pe care le avem în vedere, va trebui să discutăm cu operatorul care va veni pentru a fi rezolvate, cum ar fi plata cu cardul, tichete on-line, parcare cu plată automată, spațiile pentru alimentație publică pe care noi va trebui să le construim, dar una peste alta caietul de sarcini întocmit de firma de consultată este în regulă.

Dl. consilier local Munteanu –la capitolul de gestionare a parcării privind posibilitatea de rezervare online a locurilor de parcare, având în vedere că locurile de parcare sunt limitate, eu zic ca aceasta rezervare online va crea un haos mai mare. Nu am reușit să identific dacă concesionarul va fi obligat să amplaseze acest self-service pentru plata parcării.

Dl. Aldescu – aduce lămuriri în acest sens.

Dl. consilier local Sologiuc – este al 3-lea an de când nu s-au facut investiții pe pârtia Rarău, s-ar putea face un parc de biciclete ca la Bistrița care bineînțeles ar putea fi investiția primăriei.

Dl.consilier local Varvaroi – inițiați un proiect de hotărâre în acest sens.

Dl.consilier local Moroșan – puteți, sumar, să menționați câteva puncte tari și câteva puncte slabe ale pârtiei de schi Rarău în raport cu alte pârtii de schi din țară în calitate de specialist.

Dl. Aldescu – domeniul schiabil Rarăul este foarte bine amplasat și accesibil, se află întradevăr la o atitudine destul de mică dar având în vedere climatul zonei se compensează, ar putea fi atașate și alte instalații de transport schiabil de mai mică lungime, investiții în partea de infrastructură, pârtie de săniuș, trasee montane montan – bike, tiroliene, etc. pentru atragarea turiștilor.

Dl. consilier local Munteanu – legat de investiițiile viitoare care cad în sarcina concesionarului la punctul privind iluminatul instalației prin cablu ne puteți da unele lămuriri.

Dl. Aldescu – când a fost proiectată această instalația legislația nu prevedea acest sistem omologat, acum sunt obligatorii aceste investiții, fiecare gondolă trebuie iluminată.

Se supune la vot amendamentul. Se votează cu 16 voturi „pentru”.

Se fac propuneri din partea consilierilor pentru membrii în comisia de evaluare a ofertelor.

Dl. viceprimar – propune pe dl. consilier local Boicu Ovidiu Alin și dna. consilier local Alvirescu Ioana Tatiana ca membrii în comisia de evaluare a ofertelor iar pe dl. Consilier local Boicu Bogdan Nicolae ca membru de rezervă a comisiei de evaluare a ofertelor.

Nu sunt alte propuneri.

Se supune la vot propunerea. Se votează cu 16 voturi „pentru”.

Se supune la vot proiectul de hotărâre inclusiv amendamentul. Se votează cu 16 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 107/10.08.2021 privind aprobarea contului de execuție al bugetului general al municipiului Câmpulung Moldovenesc pe trimestrul II 2021).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 108/10.08.2021 privind aprobarea acordului de colaborare între Municipiului Câmpulung Moldovenesc şi Întreprinderea individuală „Molocea O. V. Florin”, în vederea amenajării unui patinoar pe terenul de sport situat în Câmpulung Moldovenesc strada 22 Decembrie f.n., proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 109/10.08.2021 privind aprobarea Regulamentului de organizare și funcționare al Clubului Sportiv Municipal ,,Rarăul” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Clubului Sportiv Municipal ,,Rarăul” și raportul de specialitate al Compartimentului juridic.

Comisiile nr. 3 și nr. 4avizeazăfavorabilproiectul de hotărâre.

Discuții / propuneri:

Dl consilier local Moroșan – felicităm și apreciem rezultatele obținute de doamna antrenor și sportivi. Își exprimă speranța că o dată cu aprobarea acestui proiect de hotărâre lucrurile la Clubul Sportiv să funcționeze mai bine în special în ceea ce privește deplasările și speră ca pe viitor și acest aspect să se reglemnteze.

Dna. director Țîmpău – mulțumește pentru suportul acordat și menționează faptul că o dată cu aprobarea Regulamentului de organizare și funcționare al Clubului Sportiv municipal ,,Rarăul”și a Consiliului de administrație toate aceste aspecte se vor reglementa.

Se fac propuneri din partea consilierilor pentru membrii în Consiliul de Administrație a Clubului sportiv.

Dl. viceprimar – propune pe dl. consilier local Macovei Virgil și dl. consilier local Lițu Nicolae.

Nu sunt alte propuneri.

Se supune la vot propunerea. Se votează cu 16 voturi „pentru”.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 110/10.08.2021 privind transformarea unor funcții publice vacante din cadrul aparatului de specialitate al primarului municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la votproiectul de hotărâre. Se votează cu 16 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 111/10.08.2021 pentru închirierea prin licitație publică a unor loturi de teren proprietatea publică a municipiului Câmpulung Moldovenesc pentru amplasarea unor echipamente de tip easybox).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1și nr. 2 avizează favorabil proiectul de hotărâre.

Discuții/propuneri:

Dl. viceprimar – propune pe dna. consilier local Alvirescu Ioana Tatiana și dl. consilier local Maftean Gheorghe – membrii în comisia de evaluare a ofertelor, pe dl. consilier local Cîrmaci Nicolai și dl. consilier local Erhan Ilie – membrii supleanți, pe dl. consilier local Munteanu Mircea Traian – membru în comisia de soluționare a contestațiilor iar pe dl. Consilier local Sologiuc Gheorghe -membru supleant în comisia de soluționare a contestațiilor.

Nu sunt alte propuneri.

Se supune la vot propunerea. Se votează cu 15 voturi „pentru”.

Se supune la vot proiectul de hotărâre. Se votează cu 15 voturi „pentru”.

Dl. Consilier local Macovei Virgil nu participă la vot.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 112/10.08.2021 cu privire la aprobarea finanțărilor nerambursabile din bugetul local al municipiului Câmpulung Moldovenesc pe anul 2021).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”.

Dl. consilier local Iftime Alin Costel nu participă la vot.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 113/10.08.2021 pentru aprobarea actualizării Regulamentului serviciului de salubrizare din municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnică și urbanism, raportul de specialitate al Compartimentului juridic și raportul de specialitate al Poliției locale – Compartiment mediu.

Comisia economică avizează favorabil proiectul de hotărâre cu următorul amendament:

“-art. 36 operatorul va asigura transferul din stația de transfer către depozitul ecologic Pojorâta – Mestecăniș se va modifica și va avea următorul conținut.

- art. 36 operatorul va asigura transferul din stația de transfer către depozitul ecologic Moara până la deschiderea depozitului Pojorâta – Mestecăniș”.

Comisia juridică avizează favorabil proiectul de hotărâre.

Dna. Secretar general -mai avem înregistrat un amendament sosit prin e-mail în data de 18.08.2021 la ora 2257 , a fost înregistrat în data de 19.08.2021, amendamentul a fost formulat de către dna. Cocuța - Piticari, președinte de ședință, se referă tot la art. 36, după cum urmează:

“-art. 36 operatorul va asigura transferul din stația de transfer către depozitul ecologic Pojorâta – Mestecăniș se va modifica și va avea următorul conținut.

- art. 36 operatorul va asigura transferul din stația de transfer către depozitul ecologic Moara.”

Dna. Secretar general -avem două amendamente, unul depus de către comisia economică înregistrat la nr. 1 și amendamentul depus de către doamna consilier local Cocuța -Piticari Cristina înregistrat la nr. 2. Se vor supune la vot în ordinea primirii.

Discuții:

Dl. consilier local Boicu – am ascultat cu atenție ambele amendamente, și unul și altul se refera la corectarea unei greșeli de tehnoredactare. Nu știu dacă vom avea posibilitatea legală, dacă depozitul de la Mestecăniș se va deschide, de a alege unde să ducem gunoiul. Din punctul meu de vedere acea groapă de gunoi nu ar trebui să se deschidă niciodată, și personal dacă voi avea posibilitatea de a putea alege unde să ducem gunoiul, sigur voi alege Moara, chiar dacă ar însemna să plătim suplimentar. Cele două gropi de gunoi facând parte din același proiect, vom avea un operator unic, nu știu dacă regulamentul și legislația în vigoare ne va da voie să alegem unde să transferăm gunoiul. Nu știu dacă noi putem acum să punem într-un regulament ca gunoiul să se transfere obligatoriu la Moara deoarece în cazul în care se va deschide și depozitul de la Mestecăniș va apărea o problemă prin faptul noi am condiționat să tranferăm gunoiul doar la Moara.

Dl. consilier local Moroșan – depozitul de la Mestecăniș chiar dacă face obiectul unei acțiuni în instanță noi nu putem face abtracție de acel obiectiv de investiții care există în acest regulament și atunci noi trebuie să-l menționăm. Menționarea corectă este cea propusă în amendamentul Comisiei economice deoarece se pune în acord regulamentul cu Caietul de sarcini care este un alt document important al acestei licitații.

Vreau să fac un apel la colegii din Consiliul local să nu transformăm totuși, uneori, niște fleacuri de genul cum a fost acesta, care efectiv a fost o greșeală tehnică, și așa am discutat atunci și cu dvs., dna. Cocuța Piticari, față în față în acestă sală, la ședința Comisiei economice, este o greșeală tehnică care trebuia corectată cel târziu până la ședința ordinară de astăzi, ceea ce s-a și făcut, și nu merită să facem atâta caz pentru o greșeală tehnică care putea să o facă oricare dintre noi, i-a fugit ochii peste acel articol și nu a observat ca scrie Mestecăniș, că l-ar fi corectat 100/100. Și nu avea cum să rămâna așa și să intre în licitație să vină în conflict cu celălat document important care este caietul de sarcini și care există și care se poate citi. Dar, după cum ați recunoscut dna. consilier Piticari Cocuța nu ați citit complet nici Regulamentul și nici Caietul de sarcini. Toate discuțiile ulterioare care s-au provocat, postările de pe rețele de socializare, articole din presă m-au determinat să mă uit încă o dată în Caietul de sarcini și începusem să fac o listă întreagă cu articolele unde se menționează, negru pe alb, că gunoiul se va transfera la depozitul de la Moara până la deschiderea depozitului de la Pojorâta – Mestecăniș, dar am renunțat pentru că erau prea multe și nu aveți decât să citiți documentul să vedeți, să vă lămuriți, că nu avea cum să rămână documentul ăsta așa. Sigur, fiind o greșeală minoră nu era cazul de făcut atâta scandal numai ca să inflamăm pe cei din opinia publică mai puțini informați, cu atât mai puțin conexiunile dintre acest articol și cu redeschiderea gropii de gunoi de la Mestecăniș, ce legătură are ? Noi nu votăm acum redeschiderea gropii de gunoi de la Mestecăniș.

Vreau să atrag atenția asupra unui lucru, întârzierea adoptării acestui proiect de hotărâre prelungește cu cel puțin 30 zile demararea acestei licitații. Dvs., cei care vă gândiți să votați acum împotrivă, vă dați seama ce înseamnă să întrăm în iarnă cu același prestator de care știm ca nu-și face treaba la ora actuală și de care nu suntem mulțumiți. Primăria poate să se dea peste cap, cu actualul prestator, cu actualul contract mai bine zis, nu are cum să se lupte, ajungem ca Sectorul 1 de la București.

Dl. Consilier local Macovei –sunt de acord cu amendamentul Comisiei economice și spun și de ce: și eu sper să nu se dechidă groapa de gunoi de la Mestecăniș dar în cazul în care se va deschide și toate localitățile vor duce gunoiul acolo și numai noi la Moara, cu ce vom ajuta noi. Asta ar însemna să plătim mai mult, de ce să crească costurile noastre?

Dl. Consilier local Sologiuc – eu nu o să fiu niciodată de acord cu tranferul gunoiului la Mestecăniș deci dacă ați recunoscut că a fost o greșeală de redactare poate trece amendamentul nostru. Dacă vreți să vă asumați, în caz că se va deschide groapa de gunoi de la Mestecăniș și Câmpulungul va duce gunoiul acolo pentru că celelalte localități o vor face, vă asumați toți consilierii acest proiect de hotărâre. Ok, o să plătim mai mult, dar putem fi un exemplu pentru celelate locații dacă nu vom duce gunoiul la depozitul de pe Mestecănis, consider ca 2 lei în plus o să conteze. Nu vreau să fiu pătat ca am distrus muntele și natura.

Dl. consilier local Cîrmaci - și eu sunt de acord cu amendamentul Comisiei economice din același considerent menționat de domnul consilier local Macovei.

Dl. Consilier local Varvaroi – vreu să vă rog dna. președinte să nu trecem foarte ușor peste intervenția dvs. de la începutul ședinței, pentru că sunt niște acuzații care mie mi se par extrem de grave. Am înțeles din ce a spus dna. consilier local Alvirescu că există avizul Comisiei economice.

Dna. președinte – nu a fost nici un vot în ședința de comisie, ședința a rămas la stadiu de discuție, urma să primim clarificări privind art. 36. Am spus că nu sunt deacord cu art. 36.

Dna. consilier local Alvirescu – așa ați spus și eu ce să înțeleg? Ați votat împotrivă.

Dna. președinte – dl. Munteanu ați numărat dvs. votul meu așa cum prevede regulamentul în calitate de secretar al comisiei?

Dl. consilier local Munteanu – ați spus că nu sunteți de acord cu articolul 36 și ați fost înregistrată cu vot împotrivă.

Dl. consilier local Varvaroi – dna. președintă nu înțeleg ce contestați, că nu s-a ridicat mâna?

Dl. consilier local Moroșan – obțiunea ne-am exprimat-o ca și dvs. doar că a noastră a fost pozitivă iar a dvs. negativă.

Dl. consiler local Varvaroi – proiectul de hotărâre nu putea fi azi în discuție fără să existe un aviz al Comisiei, înțeleg că există acest aviz. Nu înțeleg ce cotestați, sunt trei sau patru persoane care spun altceva. Să înțeleg că sunteți de acord cu proiectul și nu sunteți de acord cu art.36?

Dna. președinte – da, deci cu articolul 36 am spus că nu sunt de acord și am cerut explicații.

Dl. consiler local Varvaroi – nu există așa ceva, ori sunteți de acord cu proiectul ori nu sunteți, nu există sunt de acord cu proiectul dar nu sunt de acord cu articolul.

Dl. consilier local Macovei – dacă ne luptăm pentru curățenia orașului, cu mare părere de rău vă spun că eu, ca și consilier local, nu vreau ca orașul Câmpulung Moldovenesc să ajungă ca Sectorul 1, unde primar, este o colegă de-a dvs.

Dna. președinte – o colegă care luptă întradevăr cu mafia gunoaielor.

Dl. consilier local Boicu Bogdan – referitor la această discuție vreau ca acest lucru să rămână consemnat. În momentul în care se va deschide și depozitul ecologic de la Mestecăniș voi propune un referendum local în care cetățenii vor alege unde se va transfera gunoiul. Asta era varianta cea mai bună pe care o puteați propune și dvs., dacă tot este vorba de interesul comunități. Comunitatea va decide în deplină cunoștință de cauză costuri și variante de transfer al gunoiului.

Dna. consilier local Alvirescu – eu subliniez din nou că acest amendament nu influențează în nici un fel deschiderea gropii de gunoi de la Mestecăniș, a fost făcut ca să fie în concordanță Regulamentul cu Caietul de sarcini.

Se supune la vot amendamentul nr. 1 al Comisiei economice. Se votează cu 13 voturi ,,pentru”, 1 abținere (dl. consilier local Iftime) și 2 voturi ,,împotrivă”(dnii. consilieri locali Cocuța-Piticari și Sologiuc).

Amendamentul a fost adoptat.

Dna. președinte – se supune la vot și amendamentul nr. 2.

Dna. secretar general – conform regulamentului dacă primul amendament a fost adoptat următoarele amendamente care se referă la același articol nu se mai supun la vot.

Se supune la vot proiectul de hotărâre cu amendamentul comisiei economice. Se votează cu 13 voturi ,,pentru”, 1 abținere (dl. consilier local Iftime) și 2 voturi ,,împotrivă”(dnii. consilieri locali Cocuța-Piticari și Sologiuc).

 Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 114/10.08.2021 pentru aprobarea delegării gestiunii serviciului de salubrizare al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției Poliția locală, raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizeazăfavorabilproiectul de hotărâre.

Nu sunt discuții.

Se supune la vot proiectul de hotărâre. Se votează cu 14 voturi ,,pentru”. și 2 voturi ,,împotrivă”(dnii. consilieri locali Cocuța-Piticari și Sologiuc).

 Hotărârea a fost adoptată.

D-na secretar general – se va lua o scurtă pauză pentru discutarea și întocmirea avizelor comisiilor pentru cele două proiecte introduse suplimentar pe ordinea de zi.

Se trece la discutarea proiectelor de hotărâre introduse suplimentar pe ordinea de zi:

1.Proiect de hotărâre numărul 115/24.08.2021 privind aprobarea majorării bugetului local, a virărilor de credite bugetare și a influențelor la lista de investitii a bugetului local pe anul 2021 și aprobarea majorării bugetului, virări credite bugetare și a influențelor la lista de investiții a bugetului instituțiilor publice și activitățălor finanțate integral sau parțial din venituri proprii pe anul 2021.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

2.Proiect de hotărâre numărul 116/24.08.2021 pentru modificarea Hotărârii Consiliului Local al municipiului Campulung Moldovenesc nr. 101 din 23 octombrie 2020 privind aprobarea proiectului “Îmbunătățirea serviciilor sociale, recreative și a spațiilor publice urbane în Municipiul Câmpulung Moldovenesc” a documentațiilor și a indicatorilor tehnico-economici pentru obiectivele acestuia, în vederea finanțării în cadrul Programului Operațional Regional (P.O.R.) 2014 – 2020.

Se dă cuvântul domnului primar pentru a prezenta referatul de aprobare la proiectul de hotărâre.

 Dă citire proiectului de hotărâre pe articole.

 Se prezintă raportul de specialitate al Direcției tehnică și urbanism și Direcția economică.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

Nemaifiind alte probleme, doamna preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1400.

|  |  |  |
| --- | --- | --- |
| **PREŞEDINTE DE ŞEDINŢĂ,****Cocuța-Piticari Cristina** |  | **SECRETAR GENERAL,****Erhan Rodica****Intocmit,**Erhan Vicol Maria Daniela |